Il-każ kostituzzjonai dwar l-inkjesta 'Panama Papers' jista' jkun deċiż mill-Maġistrat Antonio Mizzi, wara kollox. Dan wara li Mizzi ddeċieda li jsejjaħ seduta dwar il-każ nhar it-8 ta' Novembru, qabel ma fil-fatt jirtira fl-aħħar tax-xahar. Dan ifisser li hemm ċans illi jkun Mizzi illi jiddeċiedi fuq l-appell tal-Prim MInistru, fost oħrajn, dwar l-inkjesta fuq il-każ tal-Panama Papers Dan wara deċiżjoni tal-Qorti Kostituzzjonali għar-rekuża tal-Maġistrat, liema rikuża intalbet mill-eks Kap tal-Oppożizzjoni u Deputat Nazzjonalista Simon Busuttil. Id-deċiżjoni tal-Qorti Kostituzzjonali kienet mibdula quddiem il-Qorti tal-Appell. Kien Busuttil li għamel talba biex issir tali inkjesta fuq il-fatt li l-Ministru Konrad Mizzi u ċ-Chief of Staff fl-Uffiċċju tal-Prim Ministru Keith Schembru tal-PM fetħu kumpaniji rreġistrati l-Panama. Wara li l-Qorti sabet li kien hemm biżżejjed biex tibda inkjesta, din id-deċiżjoni kienet appellata mill-Prim Ministru, Keith Schembri u Konrad Mizzi flimkien man-negozjanti Brian Tonna, Karl Cini, Malcolm Scerri u Adrian Hillman. L-appell kien skedat li jinstema' minn Mizzi, imma Simon Busuttil fetaħ il-każ kostituzzjonali illi fih talab li ssir ir-rikuża ta' Mizzi minħabba kunflitt potenzjali hekk kif martu hija l-MEP Laburista Marlene Mizzi. Ladarba l-appell tal-Avukat Ġenerali ġie milqugħ , nhar it-8 ta' Novembru jibda jinstema' l-appell.